ai4bharat/Pralekha huggingface dataset:
صحت اور خاندانی بہبود کی وزارت
مصنوعی مٹھاس پیدا کرنےو الی اشیاء کے استعمال کے لئےرہنما خطوط
صحت اور خاندانی بہبود کے مرکزی وزیر مملکت پروفیسر ایس پی بگھیل نے آج راجیہ سبھا میں ایک تحریری جواب میں بتایا کہ انڈین کونسل آف میڈیکل ریسرچ نے بتایا ہے کہ مصنوعی مٹھاس لانے والےایسپارٹیم کے صحت پر ہونے والے اثرات کا انٹرنیشنل ایجنسی فار ریسرچ آن کینسر اور عالمی صحت تنظیم-فوڈ اینڈ ایگریکلچرآرگنائزیشن جوائنٹ ایکسپرٹ کمیٹی آن فوڈ ایڈیٹیوز نے جائزہ لیااور انہوں نے انسانوں میں اس کےاثر کے طور پر کینسر پیدا کرنے کی ‘محدود شواہد’ کا ذکر کیا ہے لیکن آئی اے آر سی نے ایسپارٹیم کو انسانوں میں ‘ممکنہ طو رپر کینسر پیدا کرنےوالا ’قرار دیا ہے  اور جےای سی ایف اے نے بھی اس کی تصدیق کی ہے کہ اس کی قابل قبول یومیہ کھانےکی مقدارجسم کےوزن کےفی کلوگرام 40 ایم جی ہونی چاہئے۔
فوڈ سیفٹی اینڈ اسٹینڈرڈ اتھارٹی آف انڈیا نے پہلے ہی فوڈ سیفٹی اینڈ اسٹینڈرڈ ز  ریگولیشن 2011 میں مختلف مصنوعی مٹھاس پیدا کرنےوالی اشیا کے لئے معیارات مقرر کئےہیں۔ غیر کیلوری والی مٹھاس پیدا کرنےوالی اشیا کےلئے یہ معیارات اور کھانےکےمختلف پروڈکٹوں میں ایسی غیرکیلوری والی مٹھاس پیدا کرنے والی اشیا کے استعمال کے لئےحدود جوائنٹ ایف اےاو /ڈبلیو ایچ او ایکسپرٹ کمیٹی آن فوڈ ایڈیٹیوز  کےذریعہ کئےگئے خطرے کےجائزہ اور قابل قبول یومیہ انٹیک کی بنیاد پر مقرر کی گئی ہیں اور یہ حدود کوڈیکس ایلیمنٹیرئس کمیشن کےمطابق ہیں۔
وزارت دفاع
ایئر مارشل آشوتوش دیکشت نے ایئر اسٹاف کے ڈپٹی چیف کے طور پر عہدہ سنبھالا
ایئر مارشل آشوتوش دیکشت نے آج ایئر اسٹاف کے ڈپٹی چیف کے طور پر عہدہ سنبھال لیا ہے۔ قومی دفاعی اکادمی کے سابق طالب علم، جناب آشوتوش دیکشت کو 06 دسمبر 1986 کو فائٹر اسٹریم میں کمیشن دیا گیا تھا۔ وہ اسٹاف کورس، بنگلہ دیش اور نیشنل ڈفینس کالج، نئی دہلی سے گریجویٹ ہیں۔ ایئر مارشل ایک قابل فلائنگ انسٹرکٹر ہونے کے ساتھ ساتھ ایک ایکسپیریمنٹل ٹیسٹ پائلٹ بھی ہیں، ان کے پاس فائٹر، ٹرینر اور ٹرانسپورٹ ایئرکرافٹ پر 3300 گھنٹے سے زائد پرواز کا تجربہ ہے۔ انہوں نے آپریشن سفید ساگر اور رکشک میں حصہ لیا۔
ایئر مارشل دیکشت نے مراج 2000 اسکواڈرن کی کمان سنبھالی، جو مغربی علاقے میں ایک فرنٹ لائن فائٹر بیس ہے، ساتھ ہی ایک اعلیٰ تربیتی بیس بھی ہے۔ انہوں نے اس سے قبل فضائیہ کے صدر دفافتر میں پرنسپل ڈائرکٹر ایئر اسٹاف رکوائرمنٹ، اسسٹنٹ چیف آف دی اسٹاف  اور اسسٹنٹ چیف آف ایئر اسٹاف  کے طور پر کام کیا ہے۔ ایئر آفیسر جنوبی ایئر کمانڈ کے ایئر ڈفینس کمانڈر بھی رہ چکے ہیں اور ایئر اسٹاف کے ڈپٹی چیف کے طور پر عہدہ سنبھالنے سے قبل جنوب مغربی ایئر کمانڈ کے سینئر ایئر اسٹاف آفیسر تھے۔
ٹیکسٹائلز کی وزارت
مرکزی وزیر جناب پیوش گوئل نے اپنی وزارتوں کے تحت سی پی ایس ای کے غیر سرکاری ڈائریکٹرز  کے ساتھ بات چیت کی، انھوں نے کہا کہ این او ڈی ایس حکومت اور عوام کے درمیان ایک اہم رابطہ ہیں
این او ڈی سے متبادل نقطہ نظر لانے، کوتاہیوں کے تعلق سے غیر جانبدارانہ رویہ پیش کرنے اور بہتری کے لیے اقدامات تجویز کرنے کی توقع ہے: جناب پیوش گوئل
جناب گوئل نے این او ڈی ایس سے کہا کہ غلط حکمرانی کے کسی بھی مسئلے کو انتظامیہ کے پاس فوری طور پر لے جانا چاہئے
صنعت و تجارت، امور صارفین، خوراک اور عوامی نظام تقسیم اور ٹیکسٹائل کے مرکزی وزیر جناب پیوش گوئل نے سنٹرل پبلک سیکٹر انڈرٹیکنگز  کی کارکردگی کو بہتر بنانے میں غیر سرکاری ڈائریکٹروں  کے اہم کردار پر زور دیا ہے۔ جناب گوئل نے اپنی وزارتوں کے تحت آنے والے سی پی ایس یوز یعنی انڈیا ٹریڈ پروموشن، ای سی جی سی لمیٹڈ ، اسٹیٹ ٹریڈنگ کارپوریشن آف انڈیا لمیٹڈ، ایم ایم ٹی سی لمیٹڈ ، پی ای سی لمیٹڈ ، اسٹیٹ ٹریڈنگ کارپوریشن آف انڈیا لمیٹڈ سنٹرل ویئر ہاؤس کارپوریشن اور فوڈ کارپوریشن آف انڈیا کے این او ڈی ایس کے ساتھ بات چیت کی۔ سکریٹری محکمہ تجارت، سکریٹری خوراک اور عوامی تقسیم و امور صارفین اور سکریٹری محکمہ ٹیکسٹائل اور تینوں محکموں کے سینئر افسران نے میٹنگ میں شرکت کی۔
تبادلہ خیال کے دوران اظہار خیال کرتے ہوئے جناب پیوش گوئل نے کہا کہ این او ڈی ایس کی مہارت اور تجربہ حکومت کو بھارت کے شہریوں کی فلاح و بہبود کو یقینی بنانے میں مدد کرے گا۔ انھوں نے کہا کہ بڑھتی ہوئی سیکٹرل پیچیدگیوں کے پیش نظر این او ڈی ایس نے قابل ذکر اہمیت اختیار کرلی ہے۔ وزیر موصوف نے مزید کہا کہ این او ڈی ایس سے متبادل نقطہ نظر لانے، کوتاہیوں کے تعلق سے غیر جانبدارانہ نظریہ فراہم کرنے اور بہتری کے لیے اقدامات تجویز کرنے کی توقع ہے۔
جناب گوئل نے کہا کہ این او ڈی ایس ملازمین کے لیے ایک رول ماڈل کے طور پر بھی کام کرتے ہیں اور تمام حصص داروں کے مفاد کا بھی تحفظ کرتے ہیں۔ تاہم انھوں نے اس بات پر روشنی ڈالی کہ کسی بھی غلط حکمرانی کو انتہائی عجلت کے ساتھ انتظامیہ تک لے جانا چاہئے۔ ساتھ ہی انھوں نے ان سے کہا کہ وہ سی پی ایس ای کے فیصلوں پر اثر انداز ہونے سے گریز کریں، جب تک کہ وہ مخصوص معاملات میں شامل نہ ہوں۔ انہوں نے کہا کہ تجربہ کی دولت اور این او ڈی ایس کے علم کی دولت وزیر اعظم جناب نریندر مودی کے وژن پر صادق آتی ہے، جن کا ماننا ہے کہ وہ حکومت اور عوام کے درمیان ایک اہم کڑی ہیں۔
محکمہ تجارت، محکمہ خوراک اور عوامی نظام تقسیم اور ٹیکسٹائل کی وزارت کے سکریٹریوں نے بھی این او ڈی ایس کے اجلاس سے خطاب کیا۔ اپنے خطاب میں، جناب بی وی آر سبرامنیم، سکریٹری محکمہ تجارت نے کہا کہ این او ڈی ایس کو کمپنی اور جس ماحول میں وہ کام کرتی ہے اس سے خود کو اچھی طرح باخبر رکھنا چاہیے۔ جناب سدھانشو پانڈے، سکریٹری محکمہ خوراک اور عوامی نظام تقسیم  نے محکمہ کا ایک جائزہ پیش کیا۔ انھوں نے کہا کہ محکمہ این ایف ایس اے اور پی ایم جی کے اے وائی کے ذریعے دنیا کے سب سے بڑے خوراک کی تقسیم کے پروگرام چلاتا ہے۔ جناب یوپی سنگھ، سکریٹری ٹیکسٹائل نے بھی ٹیکسٹائل کی وزارت کا جائزہ پیش کیا۔ انھوں نے اس بات کا اعادہ کیا کہ بھارت کپاس اور جوٹ کی پیداوار کرنے والا چوٹی کا ملک ہے۔
مکانات اور شہری غریبی کے خاتمے کی وزارت
حکومت نے ہاتھوں سے فضلہ اٹھانے کا سلسلہ پوری طرح ختم کرنے کا تہیّہ کررکھا ہے: تھاورچند گہلوت
ہاتھوں سے نقصان دہ فضلہ اٹھانے کا سلسلہ ختم کرنا اور مشینوں کے ذریعہ صفائی کو فروغ دینا وقت کا تقاضہ ہے : ہردیپ سنگھ پوری
دیر پاحفظان صحت کے بارے میں قومی ورکشاپ اور نمائش کا افتتاح کیا گیا
نئیدہلی 19 اگست ۔سماجی انصاف اور تفویض اختیارات کے مرکزی وزیر ڈاکٹر تھاور چند گہلوت نے کہا ہے کہ حکومت ہاتھوں سے فضلہ اٹھانے کا سلسلہ ختم کرنے کی پوری طرح پابند ہے اور یہ کام ’ ہاتھوں کے ذریعہ فضلہ اٹھانےکا روزگار ختم کرنے اور ان لوگوں کی باز آبادکاری قانون 2013 ‘ کے ذریعہ کیا جائے گا۔وہ سماجی انصاف اور تفویض اختیارات نیز ہاؤسنگ اور شہری امور کی وزارت کی طرف سے منعقدہ قومی ورکشاپ اور نمائش کے موقع پر اظہار خیال کررہے تھے۔اس ورکشاپ میں ہاؤسنگ اور شہری امور کے وزیر مملکت  جناب ہردیپ سنگھ پوری ہاؤسنگ اور شہری امور کی وزار ت کے سکریٹری جناب درگا شنکر مشرا ،سماجی انصاف اورتفویض اختیار ات کی وزارت کی سکریٹری محترمہ نیلم ساہنی اور 500سے زیادہ نمائندو ں نے شرکت کی ۔ جن میں پرنسپل سکریٹریز  ، ریاستوں / مرکز کے زیر انتظام علاقوں میں آمروت اور سووچھ بھارت مشن شہری  کے مشن ڈائریکٹر صاحبان نیز ایک لاکھ اوراس سے زیادہ آبادی والے 500شہروں کے میونسپل کمشنروں نے شرکت کی ۔اس کے علاوہ دونوں وزارتوں کے سینئیر اہلکار بھی شامل ہوئے ۔
سماجی انصاف اورتفویض اختیارات کے وزیر نے مزید کہا کہ حکومت مشینوں کے ذریعہ صفائی کا کام انجام دینے اور سیور نیز سیپٹک ٹینکوں کو آدمیوں کے ذریعہ صاف کرانے سے ممکن حد تک روکنے پر روز بہ روز ،زور دے رہی ہے ۔ انہوں نے کہا کہ یہ کام جدید ٹکنالوجیوں کے ذریعہ انجام دیا جارہا ہے ۔ جناب گہلوت نے یہ بھی کہا کہ نیشنل صفائی کرمچاریز فائننس اینڈ ڈیولپمنٹ کارپوریشن  کے ذریعہ ان کارکنوں کو آپس میں مربوط کرنے کا کام بھی کیا جارہا ہے ۔ اس کے لئے گرانٹیں دی جارہی ہیں،قرضوں کی فراہمی کا ضابطہ بنایا گیا ہے اور روزی روٹی کے سلسلے میں تربیتی پروگرام منعقد کئے جارہے ہیں ۔ مجھے یہ دیکھ کر خوشی ہورہی ہے کہ آج کی اس ورکشاپ اور نمائش میں ان متعدد اقدامات اور ٹکنالوجیوں کو اجاگر کیا جائے گا ، جو سیوروں اور سیپٹک ٹینکوں کو انسانوں کے ذریعہ صاف کرانے کے خطرناک کام سے ہونے والی ہلاکتوں کی روک تھام کے لئے کئے جارہے ہیں۔انہوں نے کہا کہ سووچھ بھارت دراصل سووستھ بھارت کی طرف پہلا قدم ہے ۔
مختلف ساجھیداروں کے مابین دن بھر ہونے والے تبادلہ خیا ل کے نتیجے میں دیہی علاقوں میں دیر پا حفظان صحت کو یقینی بنانے کی خاطر ایک جامع نقشہ راہ فراہم ہونے کی امید ہے ۔ توقع ہے کہ ریاستیں اور یو ایل بیز اپنے اپنے علاقوں میں ایک محفوظ ، دیر پا اور شاندار حفظان صحت کے سلسلے میں اپنی حکمت عملی کو مزید مضبوط کریں گی۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج ۔رم
U-3764
(Visitor Counter : 70
وزارت دفاع
ہندوستانی فوج نے بھاسکراچاریہ انسٹی ٹیوٹ فار اسپیس ایپلی کیشنز اینڈ جیو-انفارمیٹکسکے ساتھ مفاہمتی عرضداشت پر دستخط کئے
نئی دہلی،09نومبر؍2021:
ہندوستانی فوج نے گجرات کے گاندھی نگر میں واقع بھاسکراچاریہ نیشنل انسٹی ٹیوٹ فار اسپیس ایپلی کیشنز اینڈ جیو -انفارمیٹکس کے ساتھ ایک مفاہمتی عرضداشت پر دستخط کئے ہیں۔یہ مفاہمتی عرضداشت جی آئی ایس اور آئی ٹی پر مبنی کاروباری وسائل منصوبہ سازی سافٹ ویئر ، تربیتی اشیاء، آڈیو –ویوزوئل مواد کی تشہیر، تحقیق اور معلومات شراکت داری ، تکنیکی مدد اور منصوبے کے تحت جدید ترین وسائل میں اختراعات کے لئے ٹیکنالوجی کے شعبے میں معلومات اور تعاون کے تبادلے کی سہولت فراہم کرے گی۔اِن پروجیکٹوں کےلئے جامع شراکت داری ، جنہیں آرمی مینجمنٹ اسٹڈیز بورڈ کی پہلے سے منظوری حاصل ہےیا پھر معاملہ در معاملہ کی بنیاد پر منظوری ملی ہوئی ہے۔ مفاہمتی عرضداشت ہندوستانی مسلح افواج کی آپریشن صلاحیتوں کو بڑھاوا دینے کےلئے تربیت کی حمایت کرنے اور اختراعاتی حل وضع کرنے کےلئے بی آئی ایس اے جی-این کے اشتراک سے فائدہ اٹھائے گی۔
بی آئی ایس اے جی-این، جو بھارت سرکار کی الیکٹرونکس اور اطلاعاتی ٹیکنالوجی وزارت کے تحت ایک خود مختار سائنسی سوسائٹی ہے، اُبھرتے ہوئے ٹیکنالوجی کے شعبے میں معلومات کے تبادلے اور تعاون کے ذریعے کے طورپر کام کرے گا۔
جنرل ایم ایم نراوانے، سی او اے ایس نے ورچوئل پلیٹ فارم کے توسط سے تقریب کو خطاب کیا ، جس میں اُنہوں نے اِس بات پر زور دیا کہ اِس مفاہمتی عرضداشت پر دستخط ہندوستانی فوج کی معلومات کے ساتھ ساتھ اکیڈمی کے ساتھ صلاح و مشورہ کو بڑھانے کی سمت میں ایک اہم پہل ہے۔ فوجی سربراہ نے کہا کہ’ آتم نربھرتا‘ہمارے مخالفین پر تکنیکی طورپر آگے رہنے کی کلید ہے، جس کے لئے بی آئی ایس اے جی-این کے ساتھ نقشہ جات کا مطالعہ، آئی ٹی تربیت اور جغرافیائی اطلاعاتی نظام کے لئے لرننگ مینجمنٹ سسٹم پروجیکٹ ایک بڑی شروعات ہے، جس میں اجتماعی تعاون پہلے سے ہی ایک اُمید افزاء شروعات کا پیغام دے رہا ہے۔
اِس پروگرام کی صدارت آرمی ٹریننگ کمانڈ کے جی او سی –اِن-سی لیفٹیننٹ جنرل راج شکلا نے کی۔ اُنہوں نے زور دے کر کہا کہ یہ اکیڈمی اور ہندوستانی فوج کے مابین ربط کو مضبوط کرنے کی سمت میں اٹھایا گیا ایک قدم ہے۔اُنہوں نے ’شہری –فوج تعلقات‘خصوصی زور دیا اور آپسی تعاون سے متعلق کثیر رُخی پہلوؤں کی نشان دہی کی۔اُنہوں نے کہا کہ یہ مفاہمتی عرضداشت ملک کے دفاع اور اہلیت میں اضافہ کرنے کی سمت میں ماہرین تعلیم کو متوجہ کرنے کے لئے ایک تحریک اور بنیاد کی شکل میں کام کرے گا۔
بی آئی ایس اے جی-این، کے ڈائریکٹر جنرل جناب ٹی پی سنگھ نے اِس بات پر روشنی ڈالی کہ اِس مفاہمتی عرضداشت پر دستخط کے ساتھ بی آئی ایس اے جی-این، جی آئی اس اورآئی ٹی پر مبنی سافٹ ویئر کے فروخت کےلئے اُبھرتی ہوئی ٹیکنالوجی کے شعبے میں معلومات کے تبادلے اور تعاون کے ذریعے کے طورپر کام کرے گی۔اُنہوں نے کہا کہ تربیتی اشیاء ، آڈیو –ویوزوئل ٹریننگ مواد کا نشریہ ، آئی ٹی اور اے آئی کے شعبے میں ہندوستانی فوج کے ذریعے ضروری اور مخصوص نوعیت کے پروجیکٹوں کو فروغ دینا ہے۔ پروگرام کے دوران بی آئی ایس اے جی –این نے اے آر ٹی آر اے سی اور اُس سے متعلقہ اداروں کے لئے تیار کئے گئے لرننگ مینجمنٹ سسٹمکو وقف کیا ۔
یہ تاریخی مفاہمتی عرضداشت ہندوستانی فوج اور بی ائی ایس اے جی-این کے درمیان تربیت ،تحقیق اور صلاحیت سازی سے متعلق پروگراموں کی حکمت عملی تیار کرنے اور اُنہیں نافذ کرنے کی سمت میں ادارہ جاتی تعاون کو آسان اور مضبوط کرے گی۔
کامرس اور صنعت کی وزارتہ
گورنمنٹ ای- مارکیٹ میں 12000 کروڑ روپے سے زیادہ کا کاروبار درج کیا گیا
نئی دہلی،25؍ستمبر،گورنمنٹ ای-مارکیٹ پلیس  کا قومی مشن کامرس اور صنعت کے وزیر جناب سریش پربھو کے ہاتھوں 5 ستمبر 2018 کو شروع کیا گیا تھا۔ اس کے بعد یہ مشن 19 ریاستوں اور مرکز کے زیر انتظام علاقوں میں بھی شروع کیا گیا۔
حکومت ہند نے 6 ستمبر سے 17 اکتوبر 2018 کے درمیان 6 ہفتے طویل جی ای ایم کے قومی مشن کو شروع کرنے کا فیصلہ کیا ہے تاکہ جی ای ایم کے استعمال میں اضافے کے ساتھ ساتھ اس سے متعلق بیداری میں اضافہ کیا جاسکے اور تمام سرکاری محکموں اور اداروں کے لئے جی ای ایم کے ذریعے خریداری کے فوائد کو مزید فروغ دیا جاسکے۔
اس میں ورکشاپ ، روڈ شو، تربیت ، مختلف تقاریب اور معلومات ، تعلیم اور مواصلاتی سرگرمیوں اور خریداروں اور فروخت کاروں کے اندراج کے ذریعے تمام مرکزی حکومت کے محکموں ، ریاستوں اور سرکاری سیکٹر کی کمپنیوں کا مشن موڈ میں احاطہ کرنا شامل ہے۔
بیداری پیدا کرنے کی مدت کے دوران مرکزی ، ریاستی اور مقامی ایجنسیوں کے ذریعےجی ای ایم سے خریداری میں اضافے کی خاطر خریدارو کے اندراج کی ایک مہم شروع کی گئی ہے۔ اس کے علاوہ جی ای ایم میں اضافی زمروں اور زیادہ آبادی کے لئے سامان کی دستیابی کی خاطر فروخت کاروں کے رجسٹریشن کی مہم بھی شروع کی گئی ہے تاکہ جی ای ایم میں مزید فروخت کار شامل ہوسکیں۔ مرکزی وزارتوں ، ریاستوں اور ان کی ایجنسیوں بشمول مقامی دفاتر ، کو جی ای ایم میں شامل اہم فروخت کاروں کی فہرست میں ساجھیداری کرنے کا کام بھی سونپا گیا ہے۔
ملک بھر میں دور دور تک تربیتی اقدامات کئے جارہے ہیں تاکہ اس بات کو یقینی بنایا جاسکے کہ جی ای ایم کے خریداروں اور فروخت کاروں کو جی ای ایم کی تمام خصوصیات سے آگاہی ہے اور وہ زیادہ مؤثر طور پر اس کا مکمل استعمال کرسکیں گے۔ اس کے علاوہ جی ای ایم نے بلا رکاوٹ لین دین میں سہولت پیدا کرنے اور خرید وفروخت کے لئے تمام اکائیوں کے ساتھ کام کرنے کا عہد کیا ہے اور آن لائن خریداری سے متعلق کسی بھی معاملے کو حل کرنے کا عہد کر رکھا ہے۔
جی ای ایم نے اپنی دو سالہ کام کاج کی مدت کے دوران اب تک 8 لاکھ سے زیادہ لین دین درج کئے ہیں جن کی قیمت 12 ہزار 239 کروڑ روپے تک پہنچتی ہے۔ جی ای ایم نے خود کو ایک کھلے ، شفاف ، مؤثر اور شمولیت والے پلیٹ فارم کے طور پر قائم کیا ہے جو حکومت کو وسیع بچت فراہم کررہی ہے۔ جی ای ایم میں تقریبا 27.9 ہزار خریدار تنظیموں نے اندراج کرایا ہے اور 1.43 لاکھ فروخت کار اور خدمت فراہم کرنے والے 4.86 لاکھ سے زیادہ مصنوعات اور آن لائن خریداری کی خدمات فراہم کررہے ہیں۔ جی ای ایم حکومت کی اوسط مجموعی بچت میں 20 سے 25 فیصد کا تعاون کرتی ہے۔
حکومت کی ای-مارکیٹ پلیس ایک قومی سرکاری خریداری پورٹل ہے جس میں آن لائن اور شروع سے آخر تک عام استعمال کی اشیاء اور خدمات سرکاری محکموں کے ذریعے فراہم کی جاتی ہیں۔ اس کا استعمال مرکزی اور ریاستی حکومتوں کی وزارتوں اور محکموں، مرکزی اور ریاستی پبلک سیکٹر کی کمپنیوں ، خود مختار اداروں اور بلدیاتی اداروں کے ذریعے کیا جاتا ہے۔ جی ای ایم ایک کھلا ، شمولیت والا شفاف اور مؤثر آن لائن مارکیٹ پلیس فراہم کرتا ہے۔
۔۔۔۔۔۔۔۔۔۔۔
U-4941
(Visitor Counter : 67
کامرس اور صنعت کی وزارتہ
مرکز نے کامرس اور صنعت میں امکانی رکاوٹوں سے بچنے کے لئے ہیلپ ڈیسک اور کنٹرول روم قائم کئے
ڈی پی آئی آئی ٹی کے ہیلپ ڈیسک اس بات کو یقینی بنائیں گے کہ کووڈ کے دوران ضروری اشیاء اور سامان کی سپلائی اور ترسیل کسی رکاوٹ کے بغیر جاری رہے
ڈی جی ایف ٹی نے وبا میں اضافے کے دوران بین الاقوامی تجارت میں امداد کے لئے کووڈ – 19 ہیلپ ڈیسک قائم کئے
پورے ملک میں کووڈ کے معاملات میں تیزی سے اضافے کے پیش نظر صنعت اور داخلی تجارت کے فروغ کے محکمے  نے کووڈ کے معاملات کو پھیلنے سے روکنے کی خاطر مختلف ریاستی حکومتوں / یو ٹی کے ذریعہ اٹھائے گئے اقدامات کا نوٹس لیا ہے۔ یہی وجہ ہے کہ ہمارے کاروباری نظام کے تحفظ کے لئے احتیاطی اقدامات کے طور پر ڈی پی آئی آئی ٹی مختلف ریاستی حکومتوں / مرکز کے زیر انتظام علاقوں کے ذریعے عائد کردہ پابندیوں کی وجہ سے ضروری اشیاء اور دیگر سازو سامان کی نقل وحمل اور ترسیل کے دوران اٹھنے والے کسی بھی مسئلے پر نظر رکھے گا۔
اگر کوئی بھی مینو فیکچرنگ ، نقل وحمل ، تقسیم کار ، تھوک یا ای- کامرس کی کمپنیاں ، اشیاء یا وسائل کی نقل وحمل اور تقسیم کاری میں کسی قسم کی دشواری کا سامنا کر رہی ہیں تو وہ محکمے کو مندرجہ ذیل ٹیلی فون نمبر / ای- میل پر اس بارے میں مطلع کر سکتی ہیں۔
ٹیلی فون نمبر: + 91 11 23063554, 23060625
ای-میل: dpiit-controlroom[at]gov[dot]in
مذکورہ ٹیلی فون نمبر 5 جنوری 2022 سے صبح 9 بجے سے رات 9 بجے تک کام کریں گے۔ اس کنٹرول روم کے ذریعہ مختلف فریقوں کی طرف سے اٹھائے گئے معاملات کو متعلقہ ریاست / مرکز کے زیر انتظام حکومتوں کے ساتھ اٹھایا جائے گا۔ اس لئے تمام فریقوں سے درخواست ہے کہ وہ مذکورہ بالا خدمات سے متعلق کسی بھی معاملے کی کنٹرول روم میں اطلاع دیں۔
کامرس کے محکمے اور بیرونی تجارت کے ڈائریکٹوریٹ جنرل  نے بھی کووڈ - 19 کے معاملات میں اضافے کے پیش نظر درآمدات وبرآمدات کی صورت حال کی نگرانی کرنے اور تجارتی فریقوں کو درپیش مشکلات کا جائزہ لینے کا کام شروع کیا ہے۔ ڈی جی ایف ٹی نے بین الاقوامی تجارت میں حائل ہونے والے مسائل کو مناسب طور پر حل کرنے میں مدد کے لئے ایک ’’کووڈ-19 ہیلپ ڈیسک‘‘ شروع کی ہے۔
یہ کووڈ - 19 ہیلپ ڈیسک کامرس کے محکمے / ڈی جی ایف ٹی ، در آمدات وبرآمدات کے لائسنس کے معاملات ، کسٹم کلیئرنس میں تاخیر اور اس میں پیدا ہونے والی پیچیدگیوں ، در آمد / برآمد کی دستاویزات تیار کرنے کے معاملات اور بینکنگ کے معاملات وغیرہ میں مدد کرے گی۔ یہ ہیلپ ڈیسک دیگر وزارتوں / محکموں / مرکزی حکومت کی ایجنسیوں اور ریاستی حکومتوں کی ایجنسیوں سے متعلق تجارتی امور پر توجہ دے گی اور ان میں مدد کے لئے تعاون کرے گی اور ممکنہ حل فراہم کرے گی۔
درآمدات - برآمدات سے متعلق برادری مندرجہ ذیل اقدامات اٹھاتے ہوئے اپنے مسائل کے بارے میں ڈی جی ایف ٹی کی ویب سائٹ پر معلومات فراہم کرسکتے ہیں۔
- ڈی جی ایف ٹی کی ویب سائٹ پر جائیں  -- > Services -- > DGFT Helpdesk Service
- نئی ریکویسٹ کیرئیٹ کریں اور کووڈ - 19 زمرہ منتخب کریں۔
- متعلقہ ذیلی زمرے کا انتخاب کریں، دیگر متعلقہ تفصیلات انٹر کریں اور سبمٹ کریں۔
اس کے علاوہ ان مسائل کو ای- میل آئی ڈی: dgftedi[at]nic[dot]in پر کووڈ- 19 ہیلپ ڈیسک کے عنوان سے بھیجیں، یا مفت ٹیلی فون نمبر : 1800-111-550. پر کال کریں۔
مسائل کے حل اور دیگر معلومات کی جانکاری ڈی جی ایف ٹی ہیلپ ڈیسک سروسز کے تحت اسٹیٹس ٹریکر کا استعمال کرتے ہوئے حاصل کی جاسکتی ہے۔ تجارتی برادری سے درخواست ہے کہ وہ دی گئی سہولیات کا مناسب استعمال کریں گے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-206
(Visitor Counter : 123
بندرگاہوں، جہاز رانی اور آبی راستوں کی وزارت
جناب منڈاویہ نے وبائی بیماری کے دوران معیشت کی پیشرفت کو جاری رکھنے میں ملاحوں کے رول کااعتراف کیا ہے
ملاحوں کا بین الاقوامی دن منایا گیا
نئی دہلی،25 جون، جہاز رانی کے وزیر مملکت  جناب منسکھ منڈاویہ نے ا ٓج مہمان خصوصی کی حیثیت سے ملاحوں کے بین الاقوامی دن کی تقریب میں شرکت کی۔اس تقریب کی میزبانی بحری دن کی قومی تقریب کمیٹی میں ویڈیو کانفرنسنگ کے ذریعے کی۔ ملاحوں کے اس سال کے سالانہ دن کا موضوع ہے ‘‘ملاح اہم کارکن ہیں’’ اس موضوع کے ذریعے پوری دنیا میں سپلائی چین برقرار رکھنے میں ملاحوں کے رول کا اعتراف کیا گیا ہےکیونکہ 90 فیصد عالمی تجارت سمندر کے ذریعے سے ہوتی ہے۔
جناب منڈاویہ نے ای- سووینیر کا اجراء کیا اور اجتماع سے خطاب کیا جو ڈی جی جہاز رانی، سپنگ کارپوریشن آف انڈیا  کے چیئرپرسن اور ایم ڈی نیز ایس سی آئی کے اہلکاروں اور ملاحوں پر مشتمل تھا۔
ملاحوں کے بین الاقوامی دن کے موقع پر جناب منڈاویہ نے انھیں مبارک باد دی اور ملاحوں کے لیے نیک خواہشات کا اظہار کیا۔ انھوں نے معیشت اور ملک کی ترقی میں بھارت کے ملاحوں کے کردار کا اعتراف کیا۔جناب منڈاویہ نے اس چیلنج بھرے کام میں ملاحوں کی مدد کرنے پر ان کے خاندان کے افرادکابھی شکریہ ادا کیا۔ انھوں نے کووڈ وبائی بیماری کے پس منظر میں ملاحوں کو درپیش چیلنجوں کو پیشہ ورانہ زبردست دشواریوں کے طور پر تسلیم کیا مثلاً لاک ڈاؤن کے دوران آتے جاتے اپنی موجودگی اور آمد ورفت کو درج کرانا۔ جناب منڈاویہ نے بھارتی ملاحوں کی تعداد کو بڑھا کر 5 لاکھ کرنےکا نشانہ مقرر کیا یہ تعداد 2014 میں 94000 تھی۔ اس سے روزگار کے مزید مواقع پیدا ہوں گے اور بھارتی نوجوانوں کو ملازمتیں ملیں گی۔ انھوں نے وبائی بیماری کے دوران معیشت کی پیشرفت جاری رکھنے میں ملاحوں کے رول کی تعریف کی اور ملک کی خدمت کرنے نیز ایک نئے بھارت کی تعمیر میں مستقبل میں بحفاظت سمندروں میں جانے کے لیے ملاحوں کے لیے نیک خواہشات کا اظہار کیا۔
وزارتِ تعلیم
مرکزی وزیر تعلیم نے کووڈ-19 وبا کے دوران اسکولی تعلیمی محکمے کے ذریعہ کی گئی پہلوؤں کا مجموعہ جاری کیا
نئی دہلی،27نومبر 2020/ مرکزی وزیر تعلیم جناب رمیش پوکھریال نشنک نے آج نئی دہلی میں ورچوئل طریقے سے کووڈ19 وبا کے دوران اسکولی تعلیمی محکمہ کے ذریعہ کی گئی مختلف پہلوؤں کا ایک مجموعی جاری کیا۔
مرکزی وزیر نے کہاکہ سال 21-2020 میں کووڈ -19 وبا نے ایک غیر مثالی عوامی صحت ہنگامی صورتحال پیدا کردی ہے، جس سے دنیا کے تقریباً ملک اور علاقے متاثر ہوئے ہیں۔ انہوں نے کہاکہ کووڈ وبا نے معمول کی زندگی میں بہت پیچیدہ اور سنجیدہ رکاوٹیں پیدا کردی ہیں اور اس نے بچوں کو کافی متاثر کیا ہےا ور اس کی وجہ سے ملک بھر کے اسکولوں کو بند بھی کرنا پڑا ہے۔
مجموعہ جاری کرنے کے موقع پر جناب پوکھریال نے اس بات پر روشنی جاری کہ اسکولی تعلیم اور خواندگی محکمے میں کئی پہلیں کی ہیں۔ ان میں پردھان منتری ای ودیا ، پرگیاتا گائیڈ لائن ، سائیکو سوشل سپورٹس کے لئے منو درپن، ، ای کنٹینٹ  اور متبادل ، تعلیمی کلینڈر شامل ہیں جس سے طلبا کا اسکول جانا یقینی ہوسکے اور وہ کووڈ وبا کے دوران اپنی پڑھائی میں پیچھے نہ رہ پائیں۔ انہوں نے اس بات پر خوشی ظاہر کی کہ ان پہلوں نے وبا کے اثرات کو کم کرنے میں بھی اہم رول ادا کیا ہے۔ وزارت اب تک پڑھانے اور سیکھنے کے طریقے کو پھر سے تیار کرنے اور موجودہ کووڈ چیلنجز کے دوران بھی مطالعہ جاری رکھنے کے کئی اقدام کے ساتھ آگے آیا ہے۔ مرکزی وزیر نے گھر پر ہی اسکولی تعلیم کے صحت مند مرکب کے ذریعہ کوالٹی تعلیم دینے کے کئی نئے مناسب طریقوں کو پیش کرنے کی وزارت کے افسران کی کوششوں کی ستائش کی۔
کووڈ -19 وبا کے دوران اسکولی تعلیمی محکمے کی گئی پہلو کی مجموعے کے لئے لنک پر کلک کریں۔
م ن۔ ش ت۔ج
Uno-7644
(Visitor Counter : 155
وزارت خزانہ
انکم ٹیکس محکمے نے چھتیس گڑھ میں تلاشی کی کارروائیاں کیں
محکمہ انکم ٹیکس نے 30 جون 2022 کو کوئلے کی نقل و حمل اور دیگر متعلقہ سرگرمیوں کے کاروبار میں مصروف ایک گروپ پر تلاشی اور ضبطی کی کارروائیاں کیں۔ تلاشی کی کارروائی میں ایک اعلیٰ سرکاری افسر کے احاطے میں بھی کی گئی۔ مجموعی طور پر تلاشی مہم نے رائے پور، بھلائی، رائے گڑھ، کوربا، بلاس پور، سورج پور وغیرہ میں پھیلے 30 سے زیادہ احاطوں کی تلاشی لی گئی۔
سرچ آپریشن کے دوران متعدد مجرمانہ دستاویزات، کاغذات اور ڈیجیٹل شواہد پائے گئے اورضبط کئے گئے۔ گروپ کے کام کاج کے طریقے میں پوری چھتیس گڑھ ریاست میں کوئلے کی نقل و حمل پر ناجائز مسقل کلیشن شامل ہے جس کی وجہ سے بغیر حساب کتاب کی بڑی آمدنی کی گئی۔ مختصر مدت کے دوران 200 کروڑ روپے سے زیادہ ایسے کلیکشن کے ثبوت ملے ہیں ۔ گروپ کے اہم معتبر ایسو سی ایٹ نے بھی اس کی تصدیق کی ہے۔ سرکاری اہلکاروں کو کی گئی نقد ادائیگیوں کے کچھ معاملات کے بارے میں بھی پتہ چلا ہے۔
ضبط شدہ شواہد سے یہ بھی ظاہر ہوتا ہے کہ اس گروپ نے کول واشریز کی خریداری میں تقریباً 45 کروڑ روپے کی بغیر حساب کتاب کی نقد ادائیگی کی ہے۔ مزید یہ کہ ایسے شواہد بھی ملے ہیں جن سے پتہ چلتا ہے کہ گروپ نے حالیہ انتخابات کے دوران نقد اخرا جات بھی کئے ہیں۔
مزید تحقیقات جاری ہیں۔
۔۔۔۔۔۔۔۔۔۔۔
ش ح۔ا گ ۔ن ا۔
U- 7226
(Visitor Counter : 107
کیمیکلز اور فرٹیلائزر کی وزارت
کابینہ نے ہندوستان آرگینک کیمیکلس لمیٹیڈ کے سود کو معاف کرنے کی منظوری دی
نئی دلّی ،21 مئی / وزیر اعظم جناب نریندر مودی کی صدارت میں منعقد اقتصادی امور کی کابینہ کمیٹی  نے 31 مارچ ، 2005 ء ہندوستان آرگینک کیمیکلس لمیٹیڈ  پر حکومتِ ہند کے قرضے پر 7.59 کروڑ روپئے کے سود کو پچھلی تاریخ سے معاف کرنے کی منظوری دی ہے ۔ یہ معافی اس سے پہلے 31 مارچ ، 2005 ء تک کے سود کو معاف کرنے کے علاوہ ہے ، جس کی منظوری سی سی ای اے نے ایچ او سی ایل کی باز آباد کاری کے پیکیج کے تحت مارچ ، 2006 ء میں دی تھی ۔
چونکہ یہ معاملہ تقریباً 10 سال پرانا ہے ، اس لئے 7.59 کروڑ روپئے کے سود کی رقم حکومتِ ہند اور ایچ او سی ایل کے کھاتوں سے پہلے ہی حذف کی جا چکی ہے ۔ اس مرحلے پر 31 مارچ ، 2005 ء کو حکومتِ ہند کے قرضے پر 7.59 کروڑ روپئے کے سود کی معافی کو با ضابطہ بنانا ہے ۔ پچھلی تاریخ سے منظوری دیئے جانے کے بعد ایچ او سی ایل ، سی اے جی کے التواء میں پڑے آڈٹ کو بھی پورا کر سکے گا ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 2681
(Visitor Counter : 50
وزیراعظم کا دفتر
وزیر اعظم نے اروناچل پردیش میں پرشورام کنڈ فیسٹیول کی جھلکیاں مشترک کیں
وزیر اعظم جناب نریندر مودی نے اروناچل پردیش میں پرشورم کنڈ فیسٹیول کی کچھ جھلکیاں مشترک کی ہیں۔
اروناچل پردیش کے وزیر اعلیٰ پیما کھانڈو کے ٹویٹ تھریڈ کو مشترک کرتے ہوئے وزیر اعظم نے ٹویٹ کیا؛
"ایک خوشگوار تجربہ لگتا ہے، اروناچل پردیش کے بارے میں جاننے کا ایک منفرد موقع۔"